Beweerde brandstigting by Luthuli House ondersoekPolisievoertuie buite Luthuli House Foto: @ewnreporter op Twitter Die polisie ondersoek ŉ beweerde brandstigtingsaanval by Luthuli House, die ANC se hoofkantoor in Johannesburg. Brig. Neville Malila, woordvoerder van die polisie, het Woensdag gesê die polisie ondersoek bewerings van brandstigting nadat ŉ brand Dinsdagaand in die gebou uitgebreek het. “ŉ Amptelike kriminele ondersoek oor die voorval by Luthuli House is van stapel gestuur,” het Malila gesê. Die ANC het gesê die brand het die ontvangsgebied beskadig en ŉ rusbank is vernietig. “ŉ Gebreekte bottel is op die vloer aangetref,” het Jackson Mthembu, woordvoerder van die ANC, gesê. “Sekuriteitspersoneel het brandblussers gebruik om die vlamme, wat bykans tot teen die dak in die ontvangs gestrek het, onder beheer te bring.” Lees ook: ANC oortuig brand is vuilspel